钦定古今图书集成/明伦汇编/闺媛典/第229卷 > 黄明珍继室周氏
## 钦定古今图书集成/明伦汇编/闺媛典/第229卷 > 黄明珍继室周氏

按《真定县志》：周氏，举人黄明珍继室。年二十夫亡，周方有身，前妻子京俊尚幼，氏悲号不食，翁姑强之食，
曰：“守长子成立，可恃终身。若天祚吾家更产得儿，大
黄氏者将在汝矣。无庸自苦，且有吾二人在，必不令
汝失所。”周感泣，遂矢志苦节。及产果得男。苦守三十
馀年，教二子读书成名。